title: एवरेस्ट
text: विश्व केरऽ सर्वोच्च पर्वत क॑ निर्धारित करै लेली सन् 1808 में ब्रिटिश न॑ भारत के महान त्रिकोणमितीय सर्वे केरऽ काम शुरु करलकै । दक्षिणी भारत सें शुरु करी क॑ , सर्वे टीम उत्तर दन्न॑ बढ़लै, जे विशाल 500 कि॰ग्रा॰ (1,100 lb) के विकोणमान (थियोडोलाइट)(एक क॑ उठाय क॑ ल॑ जाय लेली १२ आदमी लगै छेलै ) केरऽ इस्तेमाल करै छेलै। जेकरा सें सम्भवत: सही माप लेलऽ जाब॑ सक॑। हुनी हिमालय के नजदीक पहाड़ऽ के पास पहुँचलै सन् 1830 में, पर नेपाल अंग्रेजऽ के देश में घुसै दै के प्रति अनिच्छुक छेलै कैन्हेंकि नेपाल क॑ राजनैतिक आरू सम्भावित आक्रमण केरऽ डर छेलै। सर्वेयर द्वारा बहुत अनुरोध करलऽ गेला प॑ भी नेपाल न॑ सब्भे अनुरोध ठुकराय देलकै । ब्रिटिश क॑ तराई सें अवलोकन जारी रखै लेली मजबूर करलऽ गेलै , नेपाल के दक्षिण में एक क्षेत्र छै जे हिमालय के समानान्तर में छै ।